recursal/SuperWikiNEXT-32B huggingface dataset:
**வடகிழக்கு பிராந்திய மேம்பாட்டு அமைச்சகம்**, செப்டம்பர் 2001இல் நிறுவப்பட்ட இந்திய அரசின் அமைச்சகமாகும். இது வடகிழக்கு இந்தியாவில் உள்ள அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா மற்றும் சிக்கிம் ஆகிய எட்டு மாநிலங்களின் சமூக-பொருளாதார வளர்ச்சி தொடர்பான விஷயங்களைக் கையாள்வதற்காக இந்த அமைச்சகம் செயல்படுகிறது இந்த அமைச்சகத்தின் நோக்கம் வடகிழக்கு இந்தியாவின் உள்கட்டமைப்பு தடைகளை நீக்குதல், குறைந்தபட்ச அடிப்படை சேவைகளை வழங்குதல், தனியார் முதலீட்டுக்கான சூழலை உருவாக்குதல், பாதுகாப்பு மற்றும் நீடித்த அமைதிக்கான தடைகளை நீக்குதல் உள்ளிட்ட பொருளாதார வளர்ச்சியில் மத்திய அமைச்சகங்கள் / துறைகள் மற்றும் வடகிழக்கு பிராந்தியத்தின் மாநில அரசுகளுக்கு இடையே ஒரு ஒருங்கிணைப்பாளராக இந்த அமைச்சகம் செயல்படுகிறது. 
தற்போதைய வடகிழக்கு பிராந்தியத்தின் வளர்ச்சி அமைச்சகத்தின் அமைச்சர் ஜி. கிஷன் ரெட்டி மற்றும் இணை அமைச்சர் பி. எல். வர்மா ஆவார்.

செயல்பாடுகள் மற்றும் பொறுப்புகள்
--------------------------------

வடகிழக்கு பிராந்திய மேம்பாட்டுத் துறை 2001இல் உருவாக்கப்பட்டது மற்றும் மே 2004இல் ஒரு முழு அளவிலான அமைச்சகத்தின் தகுதியைப் பெற்றது. இந்த அமைச்சகம் முக்கியமாக வடக்கு-கிழக்கு பிராந்தியத்தின் பொருளாதார வளர்ச்சிக்கான உள்கட்டமைப்பை உருவாக்குவதில் அக்கறை கொண்டுள்ளது.

### முக்கியச் செயல்பாடுகள்

வடகிழக்கு இந்தியாவின் மாநில அரசுகளுடன், பிற மத்திய அமைச்சகங்களுடன் ஒருங்கிணைப்பு ஏற்படுத்துகிறது.

நிறுவனங்கள்
-----------

அமைச்சகத்தின் கீழ் பின்வரும் அமைப்புகள் செயல்படுகின்றன:

* வடகிழக்கு பிராந்திய மேம்பாட்டு நிதி நிறுவனம்
* வடகிழக்கு பிராந்திய வேளாண் சந்தைப்படுத்தல் கழகம்
* சிக்கிம் சுர்ங்க நிறுவனம்
* வடகிழக்கு கைத்தறி மற்றும் கைவினைப் பொருட்கள் மேம்பாட்டுக் கழகம்

இதனையும் காண்க
--------------

* இந்திய அரசின் அமைச்சகங்கள்

மேற்கோள்கள்
-----------

1. ↑  "Ministry of Development of North Eastern Region" (PDF). *Indiabudget.gov.in*. 4 March 2018 அன்று மூலம் (PDF) பரணிடப்பட்டது. 15 September 2018 அன்று பார்க்கப்பட்டது.
2. ↑  "About us". *Mdoner.gov.in*.
3. ↑  "New Ministers assume office; PM to hold 1st meeting of expanded cabinet". AMN. The Indian Awaaz. .

வெளி இணைப்புகள்
---------------

* வடகிழக்கு இந்தியாவின் மேம்பாட்டு அமைச்சகத்தின் இணையதளம்
**பொன். சிவபாலன்** (1952 – 11 செப்டம்பர் 1998) இலங்கைத் தமிழ் அரசியல்வாதியும், யாழ்ப்பாண மாநகர முன்னாள் முதல்வரும் ஆவார்.

சிவபாலன் தமிழர் விடுதலைக் கூட்டணியின் சார்பில் யாழ்ப்பாண மாநகரசபை உறுப்பினராகத் தேர்ந்தெடுக்கப்பட்டவர். யாழ்ப்பாண முதல்வராக இருந்த சரோஜினி யோகேஸ்வரன் 1998 மே 17 இல் விடுதலைப் புலிகளால் படுகொலை செய்யப்பட்டதை அடுத்து பொன். சிவபாலன் யாழ்ப்பாண முதல்வரானார். 1998 செப்டம்பர் 11 இல் யாழ்ப்பாண மாநகர சபையில் இடம்பெற்ற கிளைமோர் குண்டுவெடிப்பில் பொன் சிவபாலன் கொல்லப்பட்டார். இவருடன் இலங்கை படைத்துறையின் யாழ்ப்பாண நகரத் தளபதி சுசாந்த மெண்டிஸ், மற்றும் கப்டன் இராமநாயக்க, யாழ்ப்பாண நகரின் மூத்த காவல்துறை அதிகாரி சந்திரா பெரேரா உட்பட ஆறு இராணுவ, காவல்துறை அதிகாரிகளும், ஐந்து பொது மக்களும் கொல்லப்பட்டனர். இத்தாக்குதலை விடுதலைப் புலிகளே நடத்தினர் எனக் குற்றம் சாட்டப்பட்டது. சிவபாலனின் இறப்பிற்குப் பின்னர், முதல்வர் பதவி அதிகாரபூர்வமாகக் கலைக்கப்பட்டு அதன் நிருவாகம் நேரடியாக அரச அதிபரின் கீழ் கொண்டுவரப்பட்டது.

மேற்கோள்கள்
-----------

1. ↑  TamilNet: *Mayor's funeral to be in Jaffna*
2. ↑  "Principal Ceylon Events, 1998". *Ferguson's Ceylon Directory, Colombo*. 1999.
3. ↑  FROM OPERATION LEAP FORWARD TO PON SIVAPALAN, எஸ். சதானந்தன்
4. ↑  Eighteen killed in Jaffna blast, தமிழ்நெட், 11 செப்டம்பர் 1998

வெளி இணைப்புகள்
---------------

* Human Rights Watch report
* TamilNet coverage
**பொன் விலங்கு** 1993 ஆம் ஆண்டு ரகுமான், ரஞ்சித், ரம்யா கிருஷ்ணன் மற்றும் சிவரஞ்சனி ஆகியோர் நடிப்பில், இளையராஜா இசையில், அறிமுக இயக்குனர் கே. எஸ். ராஜ்குமார் இயக்கத்தில், கே. ராஜரத்தினம் தயாரிப்பில் வெளியான தமிழ் திரைப்படம்.

கதைச்சுருக்கம்
--------------

முத்து (ரஞ்சித்) தன் சகோதரி மல்லிகாவுக்காக (சிவரஞ்சனி) வாழ்பவன். முன்கோபக்காரனான முத்து தவறு செய்தவர்களை அடித்துவிடுவான். மேலும் காவலர்களைக் கண்டாலே வெறுப்பவன். முத்துவை நேசிக்கும் ராணி (ரம்யா கிருஷ்ணன்) முத்துவைக் கவர பல வழிகளில் முயற்சித்துக் கொண்டே இருப்பவள்.

நேர்மையான காவல் ஆய்வாளர் ரகு (ரகுமான்) மீது மல்லிகா காதல் கொள்கிறாள். இருவரும் காதலிப்பதை அறியும் முத்து தன் தங்கையை அடித்துவிடுகிறான். ராணி குறுக்கே வந்து முத்துவைத் தடுத்து அழைத்துச் செல்கிறாள். அவளிடம் தான் காவலர்களை வெறுப்பதற்கான காரணத்தைச் சொல்கிறான்.

முத்து சிறுவனாக இருந்தபோது ஏழையான அவன் அப்பா தொழில் செய்வதற்காக ஒரு மிதிவண்டியை முன்பின் அறிமுகமில்லாத ஒருவரிடம் குறைவான விலையில் வாங்கி வீட்டுக்குக் கொண்டுவருகிறார். அடுத்த நாள் அவர்கள் வீட்டுக்கு வரும் காவலர்கள் மாவட்ட ஆட்சியர் வீட்டிலிருந்து மிதிவண்டியைத் திருடிவந்து வைத்திருப்பதாக முத்துவின் தந்தையைக் கைது செய்து காவல் நிலையத்திற்கு அழைத்துச் செல்கின்றனர். தன் கணவனைப் பார்க்கவரும் முத்துவின் தாயை காவலர்கள் கற்பழித்துக் கொன்றுவிடுகின்றனர். அவமானம் தாங்காமல் அவன் தந்தை தற்கொலை செய்து கொள்கிறார். இதன் காரணமாக முத்து அப்போது முதல் காவலர்களை வெறுக்கிறான். இந்த விபரங்களை அறியாத கைகுழந்தையாக இருந்த மல்லிகாவை அதன்பின் முத்துவே கஷ்டப்பட்டு வளர்த்து வந்துள்ளான்.

முத்துவைப் புரிந்துகொள்ளும் மல்லிகா தான் ரகுவை மறந்துவிடுவதாக உறுதியளிக்கிறாள். ராணியின் வேண்டுகோளுக்கிணங்க ரகு-மல்லிகா திருமணத்திற்கு சம்மதிக்கும் முத்து அதற்கு ஒரு நிபந்தனை விதிக்கிறான். திருமணத்திற்கு முன் ரகு வேலையை விட்டு விலக வேண்டும். இதற்கு ரகு சம்மதித்தானா? திருமணம் நடந்ததா? என்பதே முடிவு.

நடிகர்கள்
---------

* ரகுமான் - ரகு
* ரஞ்சித் - முத்து
* ரம்யா கிருஷ்ணன் - ராணி
* சிவரஞ்சனி - மல்லிகா
* வீரபாண்டியன்
* லூசு மோகன்
* கிருஷ்ணமூர்த்தி - ரகுவின் தந்தை
* யுவஸ்ரீ - ரகுவின் தாய்
* முத்துக்குமார்
* அருள்மணி
* போண்டாமணி - மாரி
* மஹிமா
* பி. சௌந்தரராஜன்
* சிங்கமுத்து

இசை
---

படத்தின் இசையமைப்பாளர் இளையராஜா. பாடலாசிரியர்கள் வாலி, முத்துலிங்கம் மற்றும் காமகோடியன்.

பாடல் வரிசை| வ. எண் | பாடல் | பாடலாசிரியர் | பாடகர்கள் | காலநீளம் |
| --- | --- | --- | --- | --- |
| 1 | ஒரு கோலக்கிளி | காமகோடியன் | ஜெயச்சந்திரன், சுனந்தா | 5:07 |
| 2 | சந்தன கும்பா | முத்துலிங்கம் | மனோ, உமா ரமணன் | 6:07 |
| 3 | கொடுத்துவச்ச | வாலி | மலேசியா வாசுதேவன், சுனந்தா | 5:05 |
| 4 | இந்த பச்சைக்கிளி | வாலி | ஜெயச்சந்திரன் | 5:01 |
| 5 | ஊட்டி மலை | வாலி | மலேசியா வாசுதேவன், சுனந்தா | 5:05 |

மேற்கோள்கள்
-----------

1. ↑  "பொன்விலங்கு". Archived from the original on 2004-12-22. 2019-02-23 அன்று பார்க்கப்பட்டது.CS1 maint: unfit url (link)
2. ↑  "பொன்விலங்கு". Archived from the original on 2010-06-05. 2019-02-23 அன்று பார்க்கப்பட்டது.CS1 maint: unfit url (link)
3. ↑  "பாடல்கள்".
**எம். ஏ. முகம்மது** என அழைக்கப்படும் **முகம்மது அலி முகம்மது** (13 மார்ச் 1918 - 25 சனவரி 1991) இலங்கையைச் சேர்ந்த எழுத்தாளர், நூலாசிரியர், வானொலி நாடக எழுத்தாளர், மேடை நாடக எழுத்தாளர், மேடைநாடக நடிகர், வானொலி நாடக எழுத்தாளர் என துறைகளில் தமிழ் இலக்கியத்துக்குப் பங்காற்றியவர்.

வாழ்க்கைக் குறிப்பு
-------------------

இலங்கை திக்குவல்லையைப் பிறப்பிடமாகக் கொண்ட முகம்மது அலி முகம்மது, அப்துல் காதிர் மரிக்கார் என்பவருக்குப் பிறந்தவர். 1940 ஆம் ஆண்டு தமிழ் ஆசிரியத் தராதரப் பத்திர பரீட்சையில் சிங்கள மொழியுடன் தேர்ச்சியடைந்தார். அவ்வாண்டு முதல் இலங்கை ஆசிரியத் தொழிலில் இணைந்தார். தென்னிலங்கையில் போலானை, நளகமை ஆகிய இடங்களில் பணியாற்றிக் கொண்டு "நிலா" என்ற புனைபெயரில் எழுத்துத் துறையிலும் ஈடுபட்டார், 1949 இல் கொழும்பு சாஹிரா கல்லூரியில் ஆசிரியராகப் பணியில் சேர்ந்தார். மாணவர்களைத் தமிழ் நாடகத் துறையில் ஆர்வம் கொள்ளச் செய்வதில் உழைத்தார். ஸாஹிராக் கல்லூரியில் ஆசிரியராக இருக்கும் காலை இசை - நாடகக் குழுத் தலைவராக விளங்கினார்.

முதன் முதலாக இலங்கை வானொலியில் 1950 இல் 30 நிமிட "புயல்" என்ற இவரது நாடகம் முஸ்லிம் சேவையில் ஒலிபரப்பாகியது.

1949 ஆம் ஆண்டு "இன்ப வாழ்வு" என்ற வானொலிப் பேச்சு முதன் முறையாக ஒலிபரப்பாகியது.

நாடகங்களுக்கான கதை, வசனம், பாடல்களை இயற்றுவதில் இளம் வயது முதலே ஆர்வம் காட்டினார். இஸ்லாமிய கலைத் துறைக்குப் பெரும் பங்காற்றியுள்ள எம்.ஏ. முகம்மது, சோனக இஸ்லாமிய கலாசார நிலையத்துக்காக மேடையேற்றிய "இலங்கைக்கு அராபியர்களின் வருகை" பெரும் வரவேற்பைப் பெற்றதாகும்.

சிங்கள வானொலி முஸ்லிம் சேவைக்காக வாரந்தோறும் இஸ்லாமிய நிகழ்ச்சிகளைத் தயாரித்து வழங்குவதிலும் பெரும் பங்காற்றியு்ளளார்.

5000 இற்கும் அதிகமான சிங்கள, தமிழ்ப் பாடல்களை எழுதிய பெருமைக்குரியவர்.[] 2000 இற்கும் அதிகமான சிங்கள, தமிழ் நாடகங்களை எழுதி இயக்கியுள்ளார்.[] அவரே நாடகங்களை மேடையேற்றியுமுள்ளார்.

1986 களில் தான் ஆசிரியப் பணியிலிருந்து ஓய்வு பெற்றது முதல் கவிதை எழுவதை தனது முழுநேரப் பணியாக்கிக் கொண்டவர் எம். ஏ முகம்மது.

1978 முதல் இலங்கை வானொலி முஸ்லிம் சேவையில் நிகழ்ச்சித் தயாரிப்பாளராக நியமிக்கப்பட்டார்.[]

எழுதிய சில நூல்கள்
------------------

* சுறாவளி (ஈழத்து முஸ்லிம்களுக்காக வெளியிடப்பட்ட முதல் நாடக நூல்)
* இஸ்லாம் இதிகாசய (மாணாக்கருக்கான சிங்கள நூல்)
* இஸ்லாம் தர்மய (மாணாக்கருக்கான நூல்)
* சூறா யாஸீன் - தமிழ் விளக்கம்
* துஆ கன்சுல் அர்ஷ் - தமிழ் விளக்கம்
* அஸ்மாஉல் ஹுஸ்னா - தமிழ் விளக்கம்

எழுதிய நாடங்களுள் பேர் பெற்றவை
------------------------------

* அபிமானய
* ஹர்த சாக்கிய
* புயல் - இலங்கை வானொலியில் ஒலிபரப்பாகிய முதல் நாடகம்

விருதுகள்
---------

* 1964.10. 04 ஆம் திகதி கிண்ணியாவில் நடைபெற்ற அகில இலங்கை இஸ்லாமியக் கலை இலக்கிய விழாவில் 15 ஆண்டு நாடகத் துறைப் பங்களிப்புக்காக பாராட்டும் விருதும் பெற்றார்.[]

உபயம்
-----

* தியாகி இதழ் பக்கம் - 50
* தினகரன் பத்திரிகைச் செய்தி

மேற்கோள்கள்
-----------

1. 1 2 3 4  திக்குவல்லை ஸப்வான்(2002). "கலையரசு மர்ஹும் எம். ஏ. முஹம்மத்". *உலக இஸ்லாமிய தமிழ் இலக்கிய மாநாடு கொழும்பு சிறப்பு மலர் 2002*, பக். 182-189, கொழும்பு:இலங்கை இஸ்லாமிய இலக்கிய ஆய்வகம்.
**ஓமர் கய்யாம்** என அழைக்கப்படும் **கியாஸ் ஒத்-தீன் அபொல்-ஃபத் ஓமார் இபின் எப்ராகிம் கய்யாம் நேஷபூரி** (பாரசீக மொழி:غیاث الدین ابو الفتح عمر بن ابراهیم خیام نیشابوری பிறப்பு நேஷபூர், பாரசீகம், மே 18, 1048, இறப்பு டிசம்பர் 4, 1122) ஒரு பாரசீகக் கவிஞரும், கணிதவியலாளரும், மெய்யியலாளரும், வானியலாளரும் ஆவார். இவர் ஓமர் அல் கய்யாமி எனவும் அழைக்கப்படுகிறார். இவர் அவரது கவிதைகளுக்காகவே கூடுதலாக அறியப்படுகிறார். *இயற்கணிதப் புதிர்கள் தொடர்பான செயல்விளக்கம் குறித்த ஆய்வுக்கட்டுரை* *(Treatise on Demonstration of Problems of Algebra)*, கணிதவியலில் அவரது குறிப்பிடத்தக்க பங்களிப்புகளில் ஒன்றாகும். இதில் முப்படிச் சமன்பாடுகளுக்குத் தீர்வு காண்பதற்கான வடிவவியல் முறை ஒன்றைக் கொடுத்துள்ளார். இருபடிச் சமன்பாடுகளைத் தீர்க்கும் விதியைத் தந்தார். இவர் இயற்றிய இயற்கணக்கியல் பர்சியாவில் பாடநூலாகப் பயன்பட்டது.காலக்கணிப்பு முறையின் மேம்பாட்டுக்கும் இவர் பங்களிப்புச் செய்துள்ளார். பர்சியக் காலங்காட்டியைத் திருத்தியமைத்தார். இது 365 நாட்களைக் கொண்ட எகிப்தியவகை ஆகும். உயர் வெப்ப தட்ப ஆண்டின் அளவைத் துல்லியமாகக் கணக்கிட்டார்.

இளமைக்காலம்
-----------

ஓமர் கய்யாம் எழுதிய இரண்டு அத்தியாயங்கள் கொண்ட அவருடைய நூலின் முதல் பக்கத்தில் உள்ள "முப்படிய சமன்பாடும் கூம்பு வெட்டுகளின் வெட்டுகளும்" இந்த கையெழுத்துப் படி ஈரானில் உள்ள டெஃகரான் (Tehran) பல்கலைக்கழகத்தில் உள்ளது.
கய்யாம், ஈரானில் உள்ள, அன்றைய செல்யூக் பேரரசின் கோராசானின் தலைநகரமான நிஷாப்பூரில் பிறந்தார். இது அன்று கெய்ரோ, பாக்தாத் ஆகிய நகரங்களுக்குப் போட்டியாக விளங்கியது. இவர் கூடாரங்கள் செய்யும் ஒரு குடும்பத்தில் பிறந்ததாகக் கருதப்படுகிறது. இவர் தனது சிறு வயதின் ஒரு பகுதியை இன்றைய வடக்கு ஆப்கனிஸ்தானில் உள்ள பால்க் என்னும் நகரில் கழித்தார். அங்கே ஷேக் முகம்மத் மன்சூரி என்பவரிடம் கல்வி பயின்றார். பின்னர், கோராசான் பகுதியில் சிறந்த ஆசிரியராக விளங்கிய இமாம் மோவாபாக் நிஷாபூரி என்பவரிடம் கல்வி பயின்றார்.

மிகப் பிரபலமான *மூன்று பள்ளித் தோழர்கள்* என்னும் கதைப்படி, கய்யாமுடன் இன்னும் இரண்டு பெயர் பெற்ற மாணவர்களும் படித்து வந்தனர். அவர்களில் ஒருவர் நிசாம்-உல்-முல்க். இவர் பின்னர் செல்யூக்கிட் பேரரசில் வாசிர் எனப்படும் பெரிய பதவியில் அமர்ந்தார். மற்றவர் ஹசன்-இ-சாபா. இவர் ஹஷ்ஷாஷின் மதப்பிரிவுக்குத் தலைவரானார். இம் மூவரும் நண்பர்களாயினர். நிசாம்-உல்-முல்க் வாசிர் ஆனதும், மற்ற இரு நண்பர்களும் அவரிடம் சென்று அவரிடம் உதவி கோரினர். ஹசன்-இ-சாபா தனக்கு அரசில் ஒரு பதவி கேட்டுப் பெற்றுக்கொண்டார். ஆனால் அவர் பேராசை கொண்டவராக தனக்கு உதவிய வாசிரை பதவியிலிருந்து அகற்றும் தோல்வியுற்ற சதியொன்றில் பங்குபற்றியதனால் பதவியில் இருந்து அகற்றப்பட்டார். ஓமர் கய்யாம் அடக்கமாகத் தனக்கு வசிப்பதற்கும், அறிவியலைக் கற்பதற்கும், தொழுவதற்கும் ஒரு இடம் மட்டுமே கேட்டார். இவருக்கு உதவிப் பணமாக ஆண்டுக்கு 1,200 மித்கால் பொன் கொடுக்கப்பட்டது. கய்யாம் இதைக் கொண்டே தனது எஞ்சிய காலத்தைக் கழித்தார்.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**உமார் கயாம்** |

மேற்கோள்கள்
-----------

1. 1 2 3  "Omar Khayyam (Persian poet and astronomer)". Britannica.com. 2012-05-30 அன்று பார்க்கப்பட்டது.
2. 1 2  Professor Seyyed Hossein Nasr and Professor Mehdi Aminrazavi. "An Anthology of Philosophy in Persia, Vol. 1: From Zoroaster to ‘Umar Khayyam", I.B. Tauris in association with The Institute of Ismaili Studies, 2007.
**குவாரி ஆறு** (*Kwari River*) என்பது **குன்வாரியின் ஆறு** என்றும் என்று அழைக்கப்படுகிறது. இது மத்திய இந்தியாவின் மத்தியப் பிரதேசம் சியோப்பூர், மொரினா, பிகைண்ட் மாவட்டங்கள் வழியாகப் பாய்கிறது.

நிலவியல்
--------

குவாரி ஆறு தேவபுரா கிராமத்திற்கு அருகில் உருவாகிறது. குவாரி என்பது சிந்து நதியின் துணை நதியாகும். இது இட்டாவா மாவட்டத்தில் சிந்து நதியுடன் கலக்கிறது. சிந்து ஆறு கீழ் நோக்கிப் பாய்ந்து பக்னாடாவில் யமுனை ஆறுடன் இணைகிறது. பிஜெய்பூர் மற்றும் கைலாரஸ் நகரங்கள் இந்த ஆற்றங்கரையில் அமைந்துள்ளன. இந்த ஆற்றின் மீது குவாரி பாலம் 1962இல் கட்டப்பட்டது. குவாரி ஆற்றின் மொத்த நீர்ப்பிடிப்பு பகுதி 23 999 சதுர கி.மீ. ஆகும்.

Map

கலாச்சாரம்
----------

இந்த ஆறு குறித்த செய்தி மகாபாரதத்தில் குறிப்பிடப்பட்டுள்ளது.

ஆற்றின் மேற்பகுதியில் உள்ள விவசாயிகள் ஆற்றின் நீரைத் திசை திருப்புவதால் கடைமடைப் பகுதியில் தண்ணீர்ப் பற்றாக்குறை ஏற்படுவதாகக் குற்றச்சாட்டுகள் உள்ளன.

சொற்பிறப்பியல்
--------------

புராணத்தின் படி, ஒரு உள்ளூர் கன்னிப்பெண் ரகசியமாகth தனது இரண்டு காளைகளைth தண்ணீர் குடிக்கக் கிணற்றுக்கு அழைத்துச் செல்வது வழக்கமாக இருந்துள்ளது. நீர் மட்டம் மிகக் குறைவாக இருந்ததால் கால்நடைகளுக்குத் தண்ணீர் கொடுக்க முடியவில்லை. இருப்பினும், சிறுமி தனது ஆடைகளைக் கழற்றி பிரார்த்தனை செய்வதன் மூலம் தண்ணீரை உயர்த்த முடிந்தது. இதனை அறிந்த ஒருவன், அவளுடைய சக்தியைக் காண ஆர்வமாகக் கிணற்றுக்கு அவளைப் பின்தொடர்ந்தான். அந்த நபர் தனது நிர்வாணத்தைக் கண்டதை அந்தப் பெண், வெட்கத்தில் கிணற்றில் குதித்தாள். பின்னர் கிணற்றிலிருந்து நீர் பொங்கி நீரோட்டமாக மாறியது. எனவே அந்த ஆற்றிற்கு "கன்னி ஆறு" எனப் பொருள்படும் வகையில் "குவாரி நதி" என்று பெயரிடப்பட்டது.

மேற்கோள்கள்
-----------

 

1. ↑  May 3, Faiz Rahman Siddiqui | TNN |; 2016; Ist, 6:05. "River runs dry, UP farmers allege 'water grab' by MP | Kanpur News - Times of India". *The Times of India* (ஆங்கிலம்). 2019-12-21 அன்று பார்க்கப்பட்டது.
2. 1 2  "Facts and Information about Kwari River". *www.indiamapped.com*. 2020-01-01 அன்று பார்க்கப்பட்டது.
3. ↑  May 3, Faiz Rahman Siddiqui | TNN |; 2016; Ist, 6:05. "River runs dry, UP farmers allege 'water grab' by MP | Kanpur News - Times of India". *The Times of India* (ஆங்கிலம்). 2019-12-22 அன்று பார்க்கப்பட்டது.
**பிருகஸ்பதி** என்பவர் தேவர்களின் குருவும், நவகிரகங்களில் ஒருவரும் ஆவார். இவர் சப்தரிஷிகளில் ஒருவரான ஆங்கிரச முனிவரின் மகனாவார்.  இவருக்கு தாரை என்ற மனைவியும் உண்டு. இவர் நான்கு வகையான வேதங்களையும், அறுபத்து நான்கு கலைகளையும் அறிந்தவர். எண்ணற்ற யாகங்களையும் செய்து தேவர்களின் குருவாக மாறினார். அத்துடன் திட்டையில் கோயில் கொண்டுள்ள வசிஷ்டேஸ்வரரைக் வணங்கி நவக்கிரக அந்தஸ்து பெற்றார். அதனால் பிருகஸ்பதியின் கிரகமான வியாழன் கிரகம் ராஜகிரகம் என்று அழைக்கப்படுகிறது. 

இவர் இடம் பெயர்வதே குருப் பெயர்ச்சி என்று வழங்கப்படுகிறது. இவருக்கு அந்தணன், அமைச்சன், அரசன், ஆசான், ஆண்டளப்பான், குரு, சிகிண்டிசன், சீவன், சுரகுரு, தாராபதி, தெய்வமந்திரி, நற்கோள், பிருகஸ்பதி, பீதகன், பொன்னன், மறையோன்,வேதன், வேந்தன் என பதினெட்டு பெயர்கள் உள்ளன. 

இது சோதிடத்தின் படி இவரின் சொந்த வீடுகள் தனுசு மற்றும் மீனம் ஆகிய இராசிகள் ஆகும். இவர் ஒளி படைத்த ஞானிகளையும், மேதைகளையும் உருவாக்குபவராவார்.

ஆட்சி, உச்சம் பற்றிய தகவல்
--------------------------

| நட்பு | ஆட்சி | உச்சம் | பகை | நீச்சம் |
| --- | --- | --- | --- | --- |
| மேஷம், சிம்மம், கன்னி, விருச்சிகம் | தனுசு, மீனம் | கடகம் | ரிஷபம், மிதுனம், துலாம் | மகரம் |

பார்வை
------

குரு தான் இருக்கும் இடத்தில் இருந்து 5,7,9 ஆம் இடங்களை பார்ப்பார் என சோதிடம் சொல்கிறது.

பாலினம்
-------

கிரகங்களில் இவர் ஆண்.

தகவல்கள்
--------

புனர்பூசம், விசாகம், பூரட்டாதி ஆகியவை குருவின் நட்சத்திரகங்கள். குரு இரண்டு வகைப்படும். அவை தேவ குரு மற்றும் அசுர குரு. தேவ குரு தான் நமது குரு பகவான் ஆவார். அசுர குரு 'சுக்கிரன்' ஆவார். புனர்பூசம், விசாகம், பூரட்டாதி ஆகிய நட்சத்திரங்களில் பிறந்தவர்களுக்கு, பிறப்பில் குரு திசை நடக்கும். 

| தகவல் |  |
| --- | --- |
| உலோகம் | தங்கம் |
| ரத்தினம் | புஷ்பராகம் |
| உடை | பொன்நிற ஆடை |
| தூப தீபம் | ஆம்பல் |
| வாகனம் | யானை |
| வகுப்பு | அந்தணர் |

குரு திசை
---------

குரு திசை சரியாக 16 வருடங்கள் கொண்டது.

| புத்தி | வருடம் | மாதம் | நாட்கள் |
| --- | --- | --- | --- |
| குரு | 2 | 1 | 18 |
| சனி | 2 | 6 | 12 |
| புதன் | 2 | 3 | 6 |
| கேது | 0 | 11 | 6 |
| சுக்கிரன் | 2 | 8 | 0 |
| சூரியன் | 0 | 9 | 18 |
| சந்திரன் | 1 | 4 | 0 |
| செவ்வாய் | 0 | 11 | 6 |
| ராகு | 2 | 4 | 24 |

இவற்றையும் பார்க்கவும்
----------------------

சோதிடம்

மேற்கோள்கள் ஆதாரங்கள்
---------------------

1. ↑  "எல்லாம் தரும் திட்டை குரு".
[*தொடர்பிழந்த இணைப்பு*]
2. ↑   குரு, சுக்ரன் இரண்டையும் ராஜ கிரகங்கள் என்று ஏன் சொல்கிறார்கள்? = ஜோ‌திட ர‌த்னா முனைவ‌ர் க.ப.‌வி‌த்யாதர‌ன்

வெளி இணைப்புகள்
---------------

* குருபகவான் தட்சிணாமூர்த்தி (Guru Bhagavan Dakshinamurthy)
* தட்சிணாமூர்த்தி வேறு குருபகவான் வேறு
[*தொடர்பிழந்த இணைப்பு*]

| * பா
* உ
* தொ
 நவக்கிரகங்கள்  |
| --- |
| 
* பட்டியல்
* வலைவாசல்
* பகுப்பு

 |
| நவக்கிரகங்கள் | 
* சூரியன்
* சந்திரன்
* செவ்வாய்
* புதன்
* குரு
* சுக்ரன்
* சனி
* இராகு
* கேது

 |
| நவக்கிரகக்கோயில்கள் | 
* சூரியனார் கோவில்
* திங்களூர் கைலாசநாதர் கோயில்
* சீர்காழி வைத்தீசுவரன் கோயில்
* திருவெண்காடு சுவேதாரண்யேசுவரர் கோயில்
* ஆலங்குடி ஆபத்சகாயேசுவரர் கோயில்
* கஞ்சனூர் அக்கினீஸ்வரர் கோயில்
* திருநள்ளாறு தர்ப்பாரண்யேசுவரர் கோயில்
* திருநாகேசுவரம் நாகநாதசுவாமி கோயில்
* கீழப்பெரும்பள்ளம் நாகநாதர் கோயில்

 |
| சூரியக் கோயில்கள் | 
* கொனார்க் சூரியன் கோயில், ஒடிசா
* சூரியன் கோயில், குஜராத்
* மார்தாண்ட சூரியன் கோயில், காஷ்மீர்
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்

 |
| இந்து தொன்மவியல்  **·** 
 |
**பிரீத் பராரா** (*Preetinder Singh "Preet" Bharara*, பிறப்பு: அக்டோபர் 13 1968) அமெரிக்க வழக்கறிஞர். 2009 முதல் 2017 வரை நியூயார்க்கு தெற்கு மாவட்ட  அரசு வழக்கறிஞராகப் பணி புரிந்தார். இவர் இந்திய வம்சாவளியைச்  சேர்ந்தவர் ஆவார். பொது வாழ்வில் நிலவும் ஊழல், வால் ஸ்ட்ரீட் குற்றங்கள் போன்ற தீமைகளை எதிர்த்து வெளிப்படையாகச் செயல்பட்டவர். அமெரிக்க முன்னாள் குடியரசு தலைவர் பராக் ஒபாமா இவரை அரசு வழக்கறிஞராக அமர்த்தினார்.

பிறப்பும் படிப்பும்
-------------------

சீக்கியத் தந்தைக்கும் இந்து தாய்க்கும் பஞ்சாப் மாநில பிரோஸ்புர் என்னும் ஊரில் பிறந்தார். 1970 இல் இவருடைய பெற்றோர் அமெரிக்காவில் குடியேறினார்கள். நியூ செர்சியில் வளர்ந்த பிரீத் பராரா ஆர்வர்டு கல்லூரியில் இளங்கலைப் பட்டமும், கொலம்பியா சட்டப் பள்ளியில் படித்து வழக்கறிஞர் பட்டமும் பெற்றார்.

நீதித்துறைப் பணிகள்
-------------------

நியுயார்க்கு தென் மாவட்டத்திற்கான அமெரிக்க அரசு வழக்கறிஞர் பொறுப்பை 2009  ஆம் ஆண்டு ஆகஸ்ட் மாதத்தில் ஏற்றுக் கொண்டார். ஆயுதக்கடத்தல், கஞ்சா கடத்தல், பயங்கரவாதச் செயல்கள் ஆகியவற்றைத் தடுக்கவும் கண்டு ஆராயவும் 25 நாடுகளுக்கு அதிகாரிகளை அனுப்ப உத்தரவிட்டார்.

பங்குச் சந்தைகளில் சட்டத்திற்கு முரணாக உள் வணிகத்தைத் தடுத்து நிறுத்த குற்றம் இழைப்போரைத் தண்டித்தார். சிட்டி பாங்கு, அமெரிக்கன் பாங்கு ஆகியவற்றின் முறையற்ற செயல்களுக்கு விசாரணை நடத்தித் தண்டனைகள் வழங்கினார். தேர்ந்தெடுக்கப்பட்ட செனட்டர்கள் மற்றும் காவல் துறை உயர் அதிகாரிகள் செய்த ஊழல் வழக்குகள் மீது உசாவல் நடத்தி உரிய தண்டனை வழங்கினார்.

இந்தியத் தூதர் தேவயானி கோபர்கடே சம்பவம் நடந்தபோது சட்டப்படி பிரீத் பராரா நடந்துகொண்டார். மேட் ஆப் போன்சி மற்றும் ஜேபி மார்கண் சேஸ் ஆகிய வழக்குகளும் இவர் காலத்தில் ஏற்பட்டன.

பதவிப் பறிப்பு
--------------

அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். இந்நிலையில், பராரா உட்பட முந்தைய அதிபர் பராக் ஒபாமா நிர்வாகத்தால் நியமிக்கப்பட்ட 46 அரசு வழக்கறிஞர்களை உடனடியாகப் பதவி விலக துணை சட்டமா அதிபர் உத்தரவிட்டார். இதற்குப் பராரா மறுப்பு தெரிவித்திருந்தார். இந்நிலையில், பராராவின் பதவி பறிக்கப்பட்டது. அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். ஆனாலும், பராரா தொடர்ந்து அந்தப் பதவியில் நீடிக்கலாம் எனக் கூறியிருந்தார். இந்நிலையில் திடீரென அவரது பதவி பறிக்கப்பட்டது.

மேற்கோள்கள்
-----------

1. ↑  "Statement By U.S. Attorney Preet Bharara". 11 மார்ச் 2017. 11-03-2017 அன்று பார்க்கப்பட்டது. Check date values in: `|accessdate=` (உதவி)
2. ↑  Michelle Celarier and Josh Saul (5-10-2015). "Supreme Court derails Bharara’s Wall St. crusade". *New York Post*.. பார்த்த நாள்: 25-12-2015.
3. ↑  Kenneth Lovett (9-11-2015). "Lovett: Preet Bharara’s legacy is on the line in Sheldon Silver and Dean Skelos cases". *New York Daily News*.. பார்த்த நாள்: 25-12-2015.
4. ↑  Benjamin Weiser & William K. Rashbaum, With Preet Bharara’s Dismissal, Storied Office Loses Its Top Fighter, *New York Times* (10-03-2017).
5. ↑  George, Varghese K. "Who is Preet Bharara?". தி இந்து.
6. ↑  Chaudhury, Dipanjan Roy (13 மார்ச் 2017). "Fired US prosecutor Bharara had build case against diplomat Khobragade". The Economic Times.
7. ↑  "Preet Bharara tells Trump he will stay on as NY prosecutor". 1-12-2016. Check date values in: `|date=` (உதவி)
**செய பாதுரி பச்சன்** (Jaya Bhaduri Bachchan 9 ஏப்ரல் 1948) என்பவர் இந்தித் திரைப்பட நடிகை மற்றும் அரசியலாளர் ஆவார். சிறந்த நடிகை எனப் பாராட்டப்பட்டு 8 பிலிம்பேர் விருதுகளை இவர் பெற்றுள்ளார்.
2007 ஆம் ஆண்டில் பிலிம்பேர் வாணாள் சாதனை விருது இவருக்கு வழங்கப்பட்டது. 1992 இல் பத்மசிறீ விருது பெற்றார்.

இளமைக்காலம்
-----------

செய பாதுரி இந்தியாவில், மத்திய பிரதேசத்தில் உள்ள சபல்பூரில் இந்துக் குடும்பத்தில் பிறந்தார். போபாலில் தூய சூசையப்பர் கான்வென்ட் பள்ளியில் படித்தார். தமது 15 ஆம் அகவையில் சத்யஜித் ராய் இயக்கிய மகா நகர் என்னும் வங்கத் திரைப்படத்தில் நடிக்கத் தொடங்கினார். 1966 இல் குடியரசு நாள் விழாவில் இவருக்குச் சிறந்த என்.சி.சி விருது வழங்கப்பட்டது.

நடித்த முக்கியத் திரைப்படங்கள்
------------------------------

உபகார், கோசிஸ், கோரா காகஸ், சஞ்சிர், அபிமான், சுப்கே சுப்கே, மிலி, சோலே ஆகிய திரைப்படங்கள் செய பச்சன் நடித்தவற்றில் பேர் பெற்றவை ஆகும்.
சிறந்த நடிகைக்கான 8 பிலிம்பேர் விருதுகள் பல இவருக்குக் கிடைத்தன. குழந்தைகள்
திரைப்பட சொசைட்டியில் 10 ஆண்டுகள் தலைவராக இருந்தார்.

குடும்ப வாழ்க்கை
----------------

1973 ஆம் ஆண்டில் சூன் மூன்றாம் தேதியில் செய பாதுரி பிரபலத் திரைப்பட நடிகர் 
அமிதாப் பச்சனைத் திருமணம் செய்து கொண்டார்.
பச்சன் தம்பதியருக்கு சுவேதா என்ற மகளும், அபிசேக் என்ற மகனும் இருக்கிறார்கள். மகள் சுவேதா தொழிலதிபர் நிகில் நந்தா என்பவரைத் திருமணம் செய்துகொண்டார். மகன் அபிசேக் பச்சனும் முன்னணி இந்தி நடிகராக விளங்கி வருகிறார். அபிசேக் பச்சன் உலக அழகியும் நடிகையுமான ஐசுவர்யா ராயைத் திருமணம் செய்து கொண்டார்.

அரசியல் வாழ்க்கை
----------------

சமாஜ்வாதி கட்சியில் இணைந்து 2004 ஆம் ஆண்டில் மாநிலங்கள் அவையில் உறுப்பினர் ஆனார். 2012 இல் மீண்டும் உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑
2. ↑
3. ↑
4. ↑
**ப்ரீத்தி இசட்** **சவுத்ரி** (**Preeti Z** **Choudhry)** இவர் ஓர் இந்திய பத்திரிகையாளரும் மற்றும் தொகுப்பாளரும் ஆவார். இந்தியா டுடே தொலைக்காட்சியின் விவாதமான 'டு தி பாயிண்ட்' மற்றும் 'மோட்டார் சைக்கிள் டைரிஸ்' போன்ற பிற நிகழ்ச்சிகளின் தொகுப்பாளராக உள்ளார். 2014 ஆம் ஆண்டில் பஞ்சாபின் போதைப்பொருள் பிரச்சினை குறித்த தனது புலனாய்வு அறிக்கைக்காக ராம்நாத் கோயங்கா இதழிலியலி சிறந்து விளங்கியவர்களுக்கான விருதை வென்றார்.   2012 ஆம் ஆண்டில் சிறந்த செய்தி ஆவணப்படத்திற்கான இந்திய தொலைக்காட்சி அகாதமி விருதை வென்றார்.   இவர் இரண்டு செய்தி ஒளிபரப்பு விருதுகளை வென்றுள்ளார், 2014 இல் ஒன்று சிறந்த நடப்பு விவகாரத் திட்டத்துக்காகவும், 2012 ஆம் ஆண்டில் 'ஆண்டின் இளம் தொழில்முறை' விருதுக்காகவும்.  2019 ஆம் ஆண்டில் இவர் செய்தி ஒளிபரப்பு விருதுகளில் ஆங்கில பிரிவில் சிறந்த தொகுப்பாளராக தேர்வு செய்யப்பட்டார்.

குறிப்புகள்
-----------

1. ↑  "Rng Past Awards - 2014". *Ramnath Goenka Foundation*. 2019-08-21 அன்று பார்க்கப்பட்டது.
2. ↑  "India Today's Preeti Choudhry bags Ramnath Goenka award". *MSN*. 23 November 2015. 2019-08-21 அன்று பார்க்கப்பட்டது.
3. ↑  "Preeti Z Choudhry". *India Today*. 2019-08-21 அன்று பார்க்கப்பட்டது.
4. ↑  "Preeti Choudhry". *India Today* (ஆங்கிலம்). 2019-08-21 அன்று பார்க்கப்பட்டது.
5. ↑  "enba2014". *E4M Events*. 2019-08-21 அன்று பார்க்கப்பட்டது.
6. ↑  "Shortlist for ENBA Awards 2019". *E4M Events*. 2019-08-21 அன்று பார்க்கப்பட்டது.

வெளி இணைப்புகள்
---------------

* Preeti Choudhry on India Today
* Preeti Choudhry on DailyO
இருபத்தைந்து பதங்களைக் கொண்ட உபபீடகம்
இந்தியச் சிற்ப மரபில் **உபபீடகம்** என்பது, 32 வகைகளாகச் சொல்லப்படும் தள அமைப்புக்களில் ஒன்று. இது ஒவ்வொரு பக்கமும் ஐந்தாகப் பிரிக்கப்பட்டு மொத்தம் இருபத்தைந்து (5 x 5) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய ஒரு பதம் பிரம்மாவுக்கு உரியது. மீதியுள்ள இருபத்துநான்கு பதங்கள் ஒவ்வொன்றும் ஒவ்வொரு தேவருக்கு உரியவை. பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன.

இந்த உபபீடகமும், 16 பதங்களைக் கொண்ட மகாபீடமும் ஏறத்தாழ ஒரே மாதிரியான அமைப்புள்ளவை. தேவர்களிலும், அவர்களது எண்ணிக்கையிலும், சார்பு நிலைகளிலும் மாற்றங்கள் எதுவும் இல்லை. பிரமனுக்கும் ஏனைய தேவர்களுக்கும் ஒதுக்கப்பட்டுள்ள பதங்களின் எண்ணிக்கையில்லேயே வேறுபாடுகள் உள்ளன. மகாபீடத்தில் பிரமனுக்கு நான்கு பதங்களும், ஏனைய தேவர்களுக்கு அரைப் பதமும் உதுக்கப்பட்டிருக்க உபபீடகத்தில் எல்லாத் தேவர்களுக்குமே ஒவ்வொரு பதம் ஒதுக்கப்பட்டுள்ளது.

குறிப்புகள்
-----------

1. ↑  Acharya, Prasanna Kumar. 2010. பக். 26.

உசாத்துணைகள்
------------

* Acharya, Prasanna Kumar. *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு. *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

இவற்றையும் பார்க்கவும்
----------------------

* சிற்பநூல்களில் நிலப்பிரிவு வகைகள்
*கோளாகக் கருதிவந்த நிலா உலகமும் துணைக்கோளும்*
**சேமுசு கார்ப்பென்றர்** *(James Carpenter)* (1840–1899) ஒரு பிரித்தானிய வானியலாளர் ஆவார். இவர் கிரீன்விச்சில் இருந்த அரசு வான்காணகத்தில் பணிபுரிந்தார்.

இவர் 1860 களில் கிரீன்விச் வான்காணகத்தில் அரசு வானியலாளரான சார்ச்சு ஏரி அவர்கலின் வழிகாட்டுதலின்கீழ் முதன்முதலாக விண்மீன்களின் மின்காந்தக் கதிர்நிரல்களைச் சார்ந்த நோக்கீடுகளை எடுத்தார் , .இவர் 1861, 1862 களில் காரிக்கோளின் வலயங்களின் அடிப்பகுதி இருட்டைக் கண்டறிந்த வானியலாளர்களில் ஒருவராவார். மற்ற இருவர் வில்லியம்விரே, ஆட்டோ சுத்ரூவே ஆகியவர்கள் ஆவர்.

 *கோளாகக் கருதிவந்த நிலா உலகமும் துணைக்கோளும்* எனும் நிலாவை பற்றிய நூலை 1871 இல் பொறிஞர் சேமுசு கால் நாசுமித்தும் சேமுசு கார்ப்பெண்டரும் எழுதினர்.இந்த நூல்களில் பல கோணங்களில் ஒளியூட்டி எடுக்கப்பட்ட நிலா மேற்பரப்பை உருவகிக்கும் காரையாலான படிமங்களின் ஒளிப்படங்கள் தரப்பட்டுள்ளன. அவை அக்காலத்தில் தொலைநோக்கி வழி எடுக்கப்பட்ட நிலாத்தரைப் படிமங்களை விட உண்மையான படிமங்களாக விளங்கின. இந்நூலின் ஆசிரியர்கள் குழிப்பள்ளங்களுக்கானஎரிமலைசார் தோற்றத்தை முன்மொழிந்தவர்கள். இக்கோட்பாடு பின்னர் பொய்ப்பிக்கப்பட்டது.

நிலாவின் கார்ப்பென்ட்டர் குழிப்பள்ளம் இவரது பெயராலும் எடுவின் பிரான்சிசு கார்ப்பென்ட்டர் நினைவாகவும் வழங்கப்படுகிறது

மேற்கோள்கள்
-----------

1. ↑  "The Assistant grades". The Royal Observatory Greenwich.
2. ↑  Richard Anthony Proctor (1865). *Saturn and Its System*. Longman, Roberts, & Green. பக். 65–67. .
3. ↑  James Nasmyth, James Carpenter (1885). *The Moon: Considered as a Planet, a World, and a Satellite*. Scribner & Welford.. "The Moon: Considered as a Planet, a World, and a Satellite."
4. 1 2  "Carpenter crater". ESA. 2006.
5. ↑  Cesare Barbieri, Francesca Rampazzi (2001). *Earth-Moon Relationships*. Springer. பக். 213. பன்னாட்டுத் தரப்புத்தக எண்:9780792370895.
**நவநீத நடனார்** என்பவர், தமிழ்ப் பிரபந்தங்களைப் பற்றிக் கூறும் நவநீதப் பாட்டியல் என்னும் நூலை எழுதிய ஒரு புலவர் ஆவார். இவரது நூலுக்கு எழுதப்பட்ட உரை ஒன்றில் இவர் நவநீத நாட்டினர் என்று குறிக்கப்பட்டுள்ளது. எனினும் இவ்வாறான நாடு ஒன்று இருந்தது பற்றியோ அல்லது எங்கு இருந்தது என்பது பற்றியோ தகவல்கள் இல்லை.

விட்டுணுவின் பக்தர் எனப் பொருள்படும் "அரிபத்தர்" என்னும் சொல்லினால் நவநீதப் பாட்டியலின் உரை இவரைக் குறிப்பிடுவதனாலும், நவநீதன் என்பது திருமாலின் ஒரு அவதாரமான கண்ணபிரானைக் குறித்து நிற்பதாலும், காப்புச் செய்யுள் விட்டுணுவைக் குறித்து இருப்பதாலும் இவர் வைணவர் என்று கருதப்படுகின்றது. இவரது நூலின் சிறப்புப் பாயிரத்தில்,

"...........................................................................
பாட்டிய லானவை யெல்லாந் தொகுத்துப் பயன்படவே
நாட்டிய வேதத் தவனவ நீத நடனென்பரே"
என்று வருகிறது. இதில், "நாட்டிய வேதத்தவன்" என்பதற்கு நிலை நிறுத்திய மறையவன் என்னும் பொருள் கொண்டு இவர் ஒரு பிராமணர் என்ற கருத்து உண்டு. அதே நேரம், "நாட்டிய வேதத்தவன்" என்பதற்கு "நாட்டியம் தொடர்பான வேதம் சார்ந்தவன்" எனப்பொருள் கொண்டு இவர் ஒரு நட்டுவராக (நட்டுவாங்கம் செய்பவராக) இருக்கலாம் என்ற கருத்தும் நிலவுகிறது.

உசாத்துணைகள்
------------

* கலியாண சுந்தரையர், எஸ். கணபதி ஐயர், எஸ். ஜி. (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல் நவநீத நடனார் இயற்றியது.
இந்தியாவின், சிற்பநூல்களை அடிப்படையாகக் கொண்டு அமைக்கப்பட்ட மரபுவழிக் கட்டிடங்களில் நிலத்துக்கு மேல் அமைகின்ற முதல் உறுப்பு **உபபீடம்** ஆகும். ஆரம்பகாலக் கட்டிடங்களில் *அதிட்டானம்* என்று அழைக்கப்படும் தாங்குதளமே கட்டிடத்தின் அடித்தளமாக இருந்தது. பிற்காலத்தில் இத் தாங்குதளத்தின் கீழ் உபபீடம் என்னும் உறுப்பு அமைக்கும் வழக்கம் ஏற்பட்டது. தாங்குதளத்துக்கு வலுவூட்டவும், கட்டிடத்தை உயர்த்திக் காட்டுவதற்குமாகவே உபபீடங்கள் அமைக்கப்படுகின்றன என்று சிற்பநூல்கள் கூறுகின்றன. கட்டிடங்கள் உயரத்திலும் பரப்பளவிலும் பெரியவையாக வளர்ந்தபோது, அளவுவிகிதப்படி கட்டிடங்களின் அடித்தளமும் உயரமாக அமையவேண்டியது, அழகியல் நோக்கில் அவசியம் ஆகியது. உபபீட அமைப்பு இத் தேவையை நிறைவு செய்தது எனலாம். 

சிற்பநூல்கள் பலவகையான உபபீடங்கள் பற்றிக் குறிப்பிடுகின்றன. மயமதம், உபபீடங்களை மூன்று பெரும் பிரிவுகளாக வகுத்துக் கூறுகிறது. அவை,

1. வேதி பத்ரம்,
2. பிரதி பத்ரம்,
3. சுப பத்ரம்

என்பனவாகும். காசியப சிற்பசாஸ்திரம் என்னும் சிற்பநூல், நான்கு வகையான உபபீடங்களின் விபரங்களைத் தருகிறது.

1. பிரதி பத்ரம்,
2. பிரதி சுந்தரம்,
3. சௌபத்ரம்,
4. கல்யாணிகா

என்பனவே இவையாகும். 

மேற்படி உபபீடங்கள் பல்வேறு துணை உறுப்புக்களின் அடுக்கமைவில் உருவானவை. இடம்பெற்றுள்ள துணை உறுப்புக்களின் வகைகள், அவற்றின் எண்ணிக்கை, அவை அமைந்துள்ள விதம் என்பவற்றைப் பொறுத்து, மேற்குறிப்பிட்ட ஒவ்வொரு வகையும் மேலும் பல பிரிவுகளாகப் பிரிக்கப்படுகின்றன. உபபீடங்களின் துணை உறுப்புகள் பலவாகும். சில உறுப்புகள் சிற்பநூல்களில் ஒன்றுக்கு மேற்பட்ட பெயர்களால் குறிப்பிடப்படுவதைக் காணலாம். பொதுவான துணை உறுப்புகளின் பெயர்களும், அவற்றுக்கான மாற்றுப் பெயர்களும் கீழே தரப்பட்டுள்ளன.

* உபானம் - (ஜன்மம், பாதுகம்)
* பத்மம் - (பங்கஜம், அப்ஜம், அம்புஜம்)
* கம்பம் - (கம்பு, க்ஷேபணம்)
* கண்டம் - (கிரீவம்)
* வாஜனம்
* அந்திரி
* ஆலிங்கம்
* பிரதி
* கபோதம் - (கோபானகம்)
சுனிதி குமார் சாட்டர்சி
**சுனிதி குமார் சாட்டர்சி** (Suniti Kumar Chatterji 26, நவம்பர் 1890–29, மே 1977) என்பவர் இந்திய மொழியியல் அறிஞர், கல்வியாளர், இலக்கியவாதி ஆவார். 
இவர் எமெரிட்டஸ் பேராசிரியராகவும், தேசியப் பேராசிரியராகவும் இருந்தார். இந்திய நடுவணரசு பத்ம பூசண் விருதைப் பெற்றவர்.

பிறப்பும் படிப்பும்
-------------------

அவுராவில் உள்ள சிவ்பூர் என்னும் சிற்றுரில் பிறந்தார். ஆங்கிலத்தில் இளங்கலை (ஆனரசு) 1911 ஆம் ஆண்டிலும் முதுகலைக் கல்வியை 1913 ஆம் ஆண்டிலும் முடித்தார்.
இந்திய அரசின் உதவித் தொகை பெற்று டி.லிட். பட்டத்தை லண்டன் பல்கலைக் கழகத்தில் பெற்றார். இந்தோ ஐரோப்பியன் மொழிகள், பிராகிருதம், பெர்சிய மொழி, பழைய ஐரிசு, கோதிக் போன்ற மொழிகளைக் கற்றார். பாரிசுக்குச் சென்று இந்தோ ஆரியன், இந்தோ ஐரோப்பியன் மொழிகளை ஆய்வு செய்தார்.

பணிகள்
------

இந்தியாவுக்குத் திரும்பியதும் 1922 இல் கல்கத்தா பல்கலைக்கழகத்தில் பேராசிரியர் பணியில் சேர்ந்தார்.

ரவீந்திரநாத் தாகூர் மலாயா, சுமத்ரா, ஜாவா, பாலி போன்ற நாடுகளுக்குச் சென்றபோது அவருடன் சுனிதி குமார் சாட்டர்சியும் சென்றார்.

கராச்சியில் நடந்த அனைத்திந்திய இந்தி மாநாட்டில் தலைமை தாங்கி உரையாற்றினார்.
ஆசியா, ஆப்பிரிக்கா, அமெரிக்கா, ஆத்திரேலியா ஆகிய நாடுகளில் நடைபெற்ற மொழியியல் மாநாடுகளில் கலந்து கொண்டார்.

வங்க மொழியின் மூலமும் வளர்ச்சியும் என்னும் இவரது நூல் சாட்டர்சியின் பெரும் படைப்பாகக் கருதப்படுகிறது.

வங்க மொழியின் ஒலியன்கள் பற்றிய இவருடைய ஆராய்ச்சி வங்க மொழியியலுக்கு 
அட்டைப்படையாக விளங்குகிறது.

வகித்த பிற பதவிகள்
------------------

* 1952-58 ஆண்டுகளில் மேற்கு வங்க சட்டமன்ற கவுன்சில் தலைவராக இருந்தார்.
* 1969 இல் சாகித்ய அகாதமியின் தலைவராக ஆனார்.
* எமெரிடஸ் பேராசிரியர், தேசியப் பேராசிரியர் ஆகிய மதிப்புமிகு பதவிகளில் இருந்தார்.

எழுதிய நூல்களில் சில
--------------------

* வங்க மொழியின் மூலமும் வளர்ச்சியும்
* வங்க மொழி ஒலியன்கள் படிப்பு
* இந்தோ ஆரியமும் இந்தியும்
* இராமாயணம்: தோற்றம்,வரலாறு தன்மை

மேற்கோள்
--------

1. ↑
2. ↑  "காப்பகப்படுத்தப்பட்ட நகல்". 2016-01-10 அன்று மூலம் பரணிடப்பட்டது. 2016-09-25 அன்று பார்க்கப்பட்டது.
3. ↑
**பாயல் தடுவா தற்கொலை** (Suicide of Payal Tadvi) என்பது மகாராஸ்டிரா மாநிலத்தின் தலைநகரான மும்பையில் அமைந்துள்ள டொப்பிவாலா மருத்துவக்கல்லூரில் இரண்டாம் ஆண்டு படித்துவந்த பாயல் தடுவா எனற மருத்துவர் சாதி ரீதியான அடக்குமுறையினால் தற்கொலைசெய்து கொண்டது பற்றியதாகும். இவருடன் தங்கியிருந்த உயர் இனப் பெண்கள் மூவர் இவரை சாதிரீதியாக அடக்குமுறை செய்ததால் 22 மே 2019 அன்று தனது அறையில் தூக்கிட்டு தற்கொலை செய்துகொண்டார்.

பின்னணி
-------

இவர் மகாராஸ்டிரா மாநிலத்தில் வாழும் பில் எனப்படும் பழங்குடி இனமக்களிலேயே முதன் முதலில் மருத்துவருக்கு படித்த முதல் பெண் ஆவார். இவர் பெண்களுக்கான முக்கியமான மகப்பேறியல் மற்றும் மகளிர் நோய் மருத்துவ இயல் என்ற படிப்பைப் படித்துவந்தார்.

இடைநீக்கம்
----------

இவரின் தற்கொலைக்கு காரணமாக இருந்த மூன்று மருத்துவ மாணவிகள் பக்தி மெஹாரே, அன்கிதா கன்டேல்வால், மற்றும் ஹேமா அகுஷா ஆகியோர் கைதுசெய்யப்பட்டு இவர்களின் மருத்துவ உரிமம் இடை நீக்கம் செய்யப்பட்டுள்ளது.

மேற்கோள்கள்
-----------

1. ↑  "Dr Payal Tadvi Case: BMC Suspends License Of 4 Doctors At Nair Hospital". *HuffPost India*. May 28, 2019.
**திருவேகம்பத்தூர்**, தமிழ்நாட்டின் சிவகங்கை மாவட்டத்தின் தேவககோட்டை ஊராட்சி ஒன்றியத்தில் உள்ள திருவேகம்பத்தூர் ஊராட்சியில் அமைந்த சிற்றூர் ஆகும். இவ்வூர் காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.  இங்குள்ள தேவாரப் பாடல் பெற்ற தலம் திருவேகம்பத்தூர் ஏகாம்பரநாதசுவாமி கோயில் ஆகும். 

திருவேகம்பத்தூர், மதுரை - தொண்டி மாநில நெடுஞ்சாலையில் உள்ளது. இதன் தொலைபேசி குறியீடு எண் 0561 ஆகும். அஞ்சல் சுட்டு எண் 630408 ஆகும். 

திருவேகம்பத்தூர், மதுரைக்கு கிழக்கே 80 கிமீ தொலைவிலும், மாவட்டத் தலைமையிடமான சிவகங்கைக்கு கிழக்கே 40 கிமீ தொலைவிலும், மதுரை - தொண்டி மாநில நெடுஞ்சாலையில் உள்ளது. 

தேவகோட்டை ஊராட்சி ஒன்றியத்தில் உள்ள திருவேகம்பத்தூருக்கு கிழக்கில் திருவாடானை ஊராட்சி ஒன்றியம், வடக்கில் கல்லல் ஊராட்சி ஒன்றியம், மேற்கில் காளையார்கோயில் ஊராட்சி ஒன்றியம்]] உள்ளது. 

இதன் அருகமைந்த நகரங்கள் தேவகோட்டை, சிவகங்கை, பரமக்குடி மற்றும் காரைக்குடி ஆகும். அருகமைந்த சிற்றூர்கள் புளியால், பெரியகாரை, கழனிவாசல், கவாத்துக்குடி, திரானி மற்றும் சக்கந்தி ஆகும். 

அருகமைந்த தொடருந்து நிலையம் தேவகோட்டை ரஸ்தா நிலையம் ஆகும்.

கல்வி நிலையங்கள்
----------------

* ஊராட்சி ஒன்றிய நடுநிலைப்பளி, கழனிவாசல் நெசவாளர் காலனி
* ஊராட்சி ஒன்றிய துவக்கப்பள்ளி, கவாத்துக்குடி
* ஊராட்சி ஒன்றிய துவக்கப்பள்ளி சக்கந்தி
* ஊராட்சி ஒன்றிய துவக்கப்பள்ளி, திரானி

வழிபாட்டுத் தலங்கள்
-------------------

* திருவேகம்பத்தூர் ஏகாம்பரநாதசுவாமி கோயில்

மேற்கோள்கள்
-----------

1. ↑  Thiruvegampathur
**தேசிய பஞ்சாலை கழகம்** (*National Textile Corporation*) இந்திய அரசின் பொதுத்துறை நிறுவனங்களில் ஒன்று. இந்நிறுவனத்தில் பல பஞ்சாலைகள் உள்ளன. 1968ல் பல்வேறு காரணிகளால் நலிவடைந்து இயங்காமல் இருந்த 16 பஞ்சாலைகளை ஒருங்கிணைத்து தனியாரிடமிருந்து இந்திய ஜவுளிதுறை அமைச்சகம் தத்தெடுத்து இயக்கியது. பின்னர் படிப்படியாக 1973ல் இதன் எண்ணிக்கை 103 ஆக உயர்ந்தது. 1974ல் நலிவுற்ற பஞ்சாலைகள் தேசியமமாக்கல் சட்டம் 1974ன் கீழ் இவை அனைத்தும் தேசியமயமாக்கப்பட்டது.

வளர்ச்சி
--------

இந்நிறுவனம் அரசு உதவியுடன் புத்துயுரூட்டி, நவீனமயமாக்கப்பட்டு சீரான வளர்ச்சியடைந்து மேலும் இதன் எண்ணிக்கை 1995ல் 119 ஆக உயர்ந்தது. இதற்கு 9 மண்டல அலுவலகங்கள் உள்ளன; இதன் மத்திய கட்டுப்பாட்டு அலுவலகம் தில்லியிலும் உள்ளது.

நலிவும் நவீனமயமாக்கலும்
-----------------------

இந்தியாவில் ஜவுளித்துறை அபரிதமான வளர்ச்சியால் அரசு நிறுவனங்கள் தனியார் நிறுவனங்களுடன் போட்டியிட இயலவில்லை. மேலும் நலிவடைந்ததால் இந்நிறுவனம் 77 பஞ்சாலைகளை கதவடைப்பு செய்தது. 9 மண்டல அலுவலகங்களும் மத்திய கட்டுப்பாட்டு அலுவலகத்துடன் இணைக்கப்பட்டன. தற்போது மீண்டும் 18 பஞ்சாலைகள் நவீனமயமாக்கப்பட்டுள்ளன.

வெளி இணைப்பு
------------

**தேசிய பஞ்சாலை கழகம்** அலுவலக இணையதளம் பரணிடப்பட்டது 2011-12-31 at the வந்தவழி இயந்திரம்
உபதேச காண்டம் என்னும் பெயரில் 15ஆம் நூற்றாண்டில் வாழ்ந்த இருவேறு புலவர்கள் தமிழில் இரண்டு நூல் செய்துள்ளனர். இவர்கள் சைவத் துறவிகள். சைவத் துறவிகளை அக்காலத்தில் பண்டாரம் என்றனர்.
வடமொழி ‘சங்கர சங்கிதை’ என்னும் நூலில் ‘சிவரகசிய காண்டம்’ என்னும் பகுதி ஏழு காண்டமாக உள்ளது. இது 13000 கிரந்தங்களைக் (ஒற்று நீக்கி எண்ணப்பட்ட எழுத்துக்களைக்) கொண்டது. இவற்றைத் தமிழாகப் பண்ணிய பாட்டு 13221. கந்தபுராணம் அவையடக்கம் பாடல் 19 இந்தப் பாட்டுநூல் கந்தபுராணம். இதில் வடமொழி நூலின் ஆறு காண்டங்களில் உள்ள செய்திகள் கூறப்பட்டுள்ளன. இதன் ஏழாவது காண்டமாக அமைந்த நூல் உபதேச காண்டம். உபதேச காண்டம் என்னும் பெயரில் இரண்டு நூல்கள் உள்ளன. அவற்றைப் பாடியோர் இருவர். 

1. கோனேரியப்பர் (முன்னவர்)
2. ஞானவரோதயர் (பின்னவர்)

இரண்டு நூல்களிலும் உள்ள அத்தியாயங்களின் தலைப்புகளால் இந்த நூல்களில் கூறப்பட்டுள்ள செய்திகளை நாம் உணரமுடியும்.

|  |  |  |
| --- | --- | --- |
| 1. கைலாயம்
2. சூரபத்மன்
3. மாயை
4. விபூதி
5. உருத்திராக்கம்
 | 1. பஞ்சாட்சரம்
2. சிவநாமம்
3. சிவவிரதம்
4. சிவபுண்ணியம்
5. சிவபுராணம்
 | 1. சிவத்துரோகம்
2. சிவபூசை
3. சரியையாதி
4. பஞ்சவிம்சதிமூர்த்தம்
5. சிவகாட்சி
 |

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
கலை, கலாச்சாரம், மேம்பாடு, பாரம்பரியம், வரலாறு, வாழ்க்கை, மக்கள், சமூகம் மற்றும் பாரம்பரியம் போன்ற பல்வேறு அம்சங்களை புகைப்படம் எடுத்தல் மூலம் மேம்படுத்துவதற்கும், தொழில்முறை மற்றும் பொழுதுபோக்கு புகைப்படக் கலைஞர்களை ஊக்குவிப்பதற்கு இந்திய தகவல் மற்றும் ஒலிபரப்பு அமைச்சகத்தின் கீழ் உள்ள பத்திரிகை தகவல் பணியகத்தின் புகைப்படப் பிரிவு ஒவ்வொரு ஆண்டும் **தேசிய புகைப்பட விருதுகள்** என்ற தலைப்பில் விருதுகளை வழங்குகிறது.

தேசிய புகைப்பட விருதுகள் மூன்று பிரிவுகளாக வழங்கப்படுகின்றன.

* வாழ்நாள் சாதனையாளர் விருது,
* தொழில்முறை புகைப்படக் கலைஞர்களுக்கான விருது மற்றும்
* பொழுதுபோக்கு புகைப்படக் கலைஞர்களுக்கான விருது.

வாழ்நாள் சாதனையாளர் விருது ரூ. 3,00,000/- ரொக்கப்பரிசினை கொண்டது.

தொழில்முறை புகைப்படக் கலைஞர்களுக்கான தொழில் வல்லுநர்களுக்கான பிரிவின் கீழ் வழங்கப்படும் 
ஆண்டின் தொழில்முறை புகைப்படக் கலைஞர்' விருதுடன் ரூ. 1,00,000/- ரொக்கப்பரிசும், மற்றும் ஐந்து சிறப்புக் குறிப்பு விருதுகளுடன் ரூ. தலா 50,000/-. ரொக்கப்பரிசுமாக ஆறு விருதுகளை கொண்டது. ஒவ்வொரு ஆண்டும் குறிப்பிட்ட கருப்பொருளை மையமாக கொண்டு வழங்கப்படும்,

பொழுதுபோக்கு புகைப்படக் கலைஞர்களுக்கான, பொழுதுபோக்காளர்களுக்கான பிரிவின் கீழ் ஒரு 'ஆண்டின் பொழுதுபோக்கு புகைப்படக் கலைஞர்' விருது ரூ.75,000/- ரொக்கப் பரிசு மற்றும் ஐந்து சிறப்பு குறிப்பு விருதுகள் தலா ரூ.30,000/- ரொக்கப் பரிசு என ஆறு விருதுகளை கொண்டது. இந்த விருதும் ஒவ்வொரு ஆண்டும் குறிப்பிட்ட கருப்பொருளை மையமாக கொண்டு வழங்கப்படும்,

விருது வழங்கும் விழாவை தகவல் மற்றும் ஒலிபரப்பு அமைச்சகத்தின் புகைப்படப் பிரிவு ஏற்பாடு செய்துள்ளது.

வெற்றியாளர்கள்
--------------

| ஆண்டு | வாழ்நாள் சாதனையாளர் விருது | ஆண்டின் தொழில்முறை புகைப்படக் கலைஞர் | ஆண்டின் சிறந்த பொழுதுபோக்கு புகைப்படக் கலைஞர் | Ref |
| 2015 (4வது தேசிய புகைப்பட விருது) | சுரேந்திர ஆர் பட்டேல் | ஸ்வரூப் துதா | சசிகுமார் ராமச்சந்திரன் பரணிடப்பட்டது 2023-02-24 at the வந்தவழி இயந்திரம் |  |
| 2016 (5வது தேசிய புகைப்பட விருது) | பவன் சிங் | ஜாவேத் அகமது தர் | ஹிமான்ஷு தாக்கூர் |  |
| 2017 (6வது தேசிய புகைப்பட விருது) | ரகு ராய் | கே.கே.முஸ்தபா | ரவீந்தர் குமார் |  |
| 2018 (7வது தேசிய புகைப்பட விருது) | அசோக் தில்வாலி | எஸ்.எல்.சாந்த் குமார் | குர்தீப் திமான் |  |

மேற்கோள்கள்
-----------

1. ↑  "புகைப்பட பிரிவு 8வது தேசிய புகைப்பட விருதுகளை அறிவித்துள்ளது".
2. ↑  "Govt felicitates photographers at National Photography Awards". *Outlook*. 19 February 2019. .
**தேசிய பசுமைப்படை** இந்தியாவின் சுற்றுச்சூழல் மற்றும் **வனத்துறை அமைச்சகத்தின்** ஒரு திட்டமாகும். இது பள்ளி சுற்றுச்சூழல் அமைப்பில் **1,20,000** பள்ளிகளை உள்ளடக்கியுள்ளது.

வரலாறு
------

இந்தியாவின் தமிழ்நாட்டில் 1998ஆம் ஆண்டு இத்திட்டம் தொடங்கப்பட்டது. முதலில் மூன்று மாவட்டங்களில் 170 பள்ளிகள் மற்றும் 10 கல்லூரிகளில் சூழல் மன்றங்கள் துவங்கப்பட்டு அதன் பின்னர் மாவட்டந்தோறும் 40 பள்ளிகள் வீதம் 1200 பள்ளிகளுக்கு விரிவுப்படுத்தப்பட்டது. தற்போது சூழல் மன்றங்கள் செயல்பட்டு வருகின்றன. இதனைத் தொடர்ந்து சுற்றுச்சூழல் குறித்த விழிப்புணர்வுப் பணிகளை செயல்படுத்தி வருகிறது. பின்னர் மத்திய அரசின் சுற்றுச்சூழல் மற்றும் வனத்துறை தேசிய பசுமைப்படை என்னும் திட்டத்தினை 2002 ஆம் ஆண்டு ஏற்படுத்தி தமிழ்நாட்டின் 32 மாவட்டங்களிலும் மாவட்டத்திற்கு 250 பள்ளிகள் வீதம் 8000 அரசு உயர்நிலை மற்றும் மேல்நிலைப்பள்ளிகள், அரசு உதவி பெறும் உயர்நிலை மற்றும் மேல்நிலைப்பள்ளிகள், மெட்ரிக்குலேஷன் பள்ளிகளில், சூழல் மன்றங்கள் நிறுவப்பட்டு சுற்றுச்சூழல் விழிப்புணர்வு மற்றும் பாதுகாப்புப் பணிகள் நடைமுறைப் படுத்தப்படுகிறது.

மேற்கோள்கள்
-----------

1. ↑
2. ↑
**பொன். இராதாகிருஷ்ணன்** (*Pon Radhakrishnan*, பிறப்பு: மார்ச் 1, 1952) என்பவர் ஒரு தமிழக அரசியல்வாதியும், முன்னாள் நாடாளுமன்ற உறுப்பினரும் ஆவார்.

இளமைக் காலம்
------------

இவர் கன்னியாகுமரி மாவட்டம் அளந்தங்கரை கிராமத்தில் மார்ச் 01, 1952 ஆம் ஆண்டு பொன்னையா ஐயப்பன் மற்றும் தங்ககனி ஆகியோருக்கு பிறந்தார். நாகர்கோவில் கோட்டாரில் பள்ளிப் படிப்பை முடித்த இவர் கல்லூரி படிப்பை விருதுநகரிலும், சட்டப் படிப்பை சென்னை சட்டக்கல்லூரியில் படித்தார். இவர் திருமணம் செய்து கொள்ளவில்லை.

அரசியல் வாழ்க்கை
----------------

ஒன்பதாவது மக்களவைக்கு 1999ல் நாகர்கோவில் மக்களவைத் தொகுதியிலிருந்து வெற்றி பெற்றார். பின்னர் 2004 ஆம் ஆண்டு நடந்த மக்களவைத் தேர்தலில், நாகர்கோவில் தொகுதியில் பாரதிய சனதா கட்சி சார்பில் (அ.தி.மு.க. கூட்டணி) போட்டியிட்டு தோல்வியடைந்தார். 2009 ஆம் ஆண்டு தேர்தலில், திருத்தி அமைக்கப்பட்ட கன்னியாகுமரி தொகுதியில் போட்டியிட்டு தோல்வியடைந்தார். பின்னர் 2014 ஆம் ஆண்டு நடந்த தேர்தலில், கன்னியாகுமரி மக்களவைத் தொகுதியிலிருந்து, பாரதிய ஜனதா கட்சி வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் 2019 ஆம் ஆண்டு நடந்த மக்களவை தேர்தலும், 2021இல் நடந்த இடைத்தேர்தலிலும் கன்னியாகுமரி மக்களவை தொகுதியில் போட்டிட்டு தோல்வி அடைந்தார்.

### இணை அமைச்சர்

வாஜ்பாய் தலைமையிலான அமைச்சரவையில் 30–9–2000 முதல் 30–1–2003 வரை இளைஞர் நலம் மற்றும் விளையாட்டு மேம்பாட்டுத் துறை இணை அமைச்சராக இருந்தார். தொடர்ந்து, 30–1–2003 முதல் 7–9–2003 வரை நகர்ப்புற மேம்பாடு மற்றும் வறுமை ஒழிப்புத் துறை இணை மந்திரியாக பதவி வகித்தார். பின்னர், 8–9–2003 முதல் 2004–ம் ஆண்டு மாதம் வரை தரைவழிப் போக்குவரத்து மற்றும் நெடுஞ்சாலைத்துறை இணை அமைச்சராக இருந்தார்.

நரேந்திர மோதி அமைச்சரவையில் கனரக தொழில் மற்றும் பொதுத்துறை தொழிற்துறை இணை அமைச்சராக பணியாற்றினார். மத்திய நிதி மற்றும் சாலை மற்றும் கப்பல் போக்குவரத்துத்துறை இணையமைச்சராக பணியாற்றினார்.

### கட்சிப்பணி

2006 ஆம் ஆண்டு முதல் 2009 ஆம் ஆண்டு வரை தமிழக பாசகவின் துணை தலைவராகவும், 2003 ஆம் ஆண்டு முதல் 2006 ஆம் ஆண்டு வரை மாநில பொதுச் செயலாளராகவும் பதவி வகித்தார். 2009 ஆம் ஆண்டு முதல் 2014 ஆகஸ்ட் 16 வரை தமிழக பாசகவின் தலைவராக இருந்தார்.

மேற்கோள்கள்
-----------

1. ↑  "பொன்.இராதா கிருஷ்ணன் ஆளுமைக் குறிப்பு".
2. ↑  "புதிய மந்திரிசபையில் இடம் பெற்றுள்ள தமிழகத்தை சேர்ந்த மத்திய மந்திரிகளின் வாழ்க்கை குறிப்பு விவரம்". தினத்தந்தி. 27 மே 2014 அன்று பார்க்கப்பட்டது.
3. ↑  "List of Council of ministers in Modi Cabinet".
4. ↑  "Modi swearing-in: 45 ministers in Modi's government". IndiaToday. 26 மே 2014 அன்று பார்க்கப்பட்டது.
5. ↑  "தமிழக பாஜகவின் புதிய தலைவராக தமிழசை சவுந்திரராஜன் நியமிக்கப்பட்டுள்ளார்". 16 ஆகத்து 2014 அன்று பார்க்கப்பட்டது.

வெளியிணைப்புகள்
---------------

* தமிழகத்தில் புதிய தொழிற்சாலைகள்: முதல்வருடன் விரைவில் ஆலோசனை: மத்திய இணை அமைச்சர் பொன். ராதாகிருஷ்ணன் தகவல்
**பொன். சுந்தரராசு** (பிறப்பு: 1947) இவர் ஒரு சிங்கப்பூர் எழுத்தாளராவார். தமிழ் நாட்டைப் பிறப்பிடமாகக் கொண்ட இவர் பின்பு சிங்கப்பூருக்கு புலம்பெயர்ந்து தனது கல்வியை வள்ளுவர் தமிழ்ப் பள்ளியில் ஆரம்பித்தார். பின்னர் செயிண்ட் ஜார்ஜ்ஸ் தொடக்கப் பள்ளியில் தமது கல்வியைத் தொடர்ந்து உமறுப் புலவர் தமிழ் உயர்நிலைப் பள்ளியில் தனது கல்வியை முடித்துக்கொண்டார். பின்பு மதுரை காமராஜ் பல்கலைக்கழகத்தில் தமிழ் இலக்கியத்தில் இளங்கலைப் பட்டம் பெற்றார்.

தொழில்
------

ஆசிரியர். அத்துடன், சிங்கப்பூர் வானொலியிலும், தொலைக்காட்சியிலும் பகுதி நேர செய்தி வாசிப்பாளர்.

இலக்கியப் பணி
-------------

சிறுகதை, நாவல், நாடகம், கட்டுரை என பல்துறைகளிலும் பங்களிப்பு அளித்துவரும் இவரின் கன்னியாக்கம் வேலைக்காரன் வேலாயுதன் எனும் தலைப்பில் 1963ல் பிரசுரமானது. அன்றிலிருந்து சுமார் 40 சிறுகதைகளையும், 50 வானொலி, தொலைக்காட்சி நாடகங்களையும், 7 ஆய்வுக் கட்டுரைகளையும், 20 வானொலிச் சிறுவர் கதைகளையும் திருமுகன் எனும் புனைப் பெயரில் எழுதியுள்ளார். இவரின் பல ஆக்கங்கள் வானொலி, தொலைக்காட்சிக்களில் ஒலி ஒளிபரப்பானதுடன், சிங்கப்பூர் மலேசிய பத்திரிகைளில் பிரசுரமாகியுமுள்ளன. மேலும் இவர் சிங்கப்பூர்த் தமிழ் மொழி - தமிழ் இலக்கியக் கருத்தரங்கு, சிங்கப்பூர்த் தமிழ் இளையர் மாநாடு, உலகத் தமிழாசிரியர் மாநாடு ஆகிய அரங்குகளில் தமிழ் இலக்கியம், தமிழ்மொழி கற்றல் - கற்பித்தல் தொடர்பான பல ஆய்வுக் கட்டுரைகளையும் எழுதியுள்ளார்.

வகித்த பதவிகள்
--------------

சிங்கப்பூர் தமிழ் எழுத்தாளர் கழகத்தின் செயலாளராகவும், சிங்கப்பூர்த் தமிழாசிரியர் சங்கத்தின் துணைத் தலைவராகவும், அரசாங்கத்தின் மக்கள் கழக மேலாண்மைக் குழு உறுப்பினராகவும், சிங்கப்பூர்த் தமிழாசிரியர் சங்கம் வெளியிடும் தமிழாசிரியர் குரல் எனும் இதழின் (1992 - 1996) பொறுப்பாசிரியராகவும் பணியாற்றியுள்ளார்.

எழுதியுள்ள நூல்கள்
------------------

#### சிறுகதைத் தொகுப்புகள்

* என்னதான் செய்வது?
* புதிய அலைகள்

#### நாடக நூல்

* உதயத்தை நோக்கி

பெற்ற பரிசில்கள்
----------------

* தொலைக்காட்சி நாடகப் போட்டியில் 'ஒரே முறை' எனும் நாடகத்திற்கான முதல் பரிசு (1970)
* என்னதான் செய்வது எனும் சிறுதைக்கான தமிழ்நேசனின் பவுன் பரிசு (1973)
* சிங்கப்பூரின் சிறுவர் சிறுகதைப் போட்டியில் வென்றது யார்? எனும் சிறுகதைக்கான முதல் பரிசு
* சிங்கப்பூரின் தேசியச் சிறுகதைப் போட்டியில் பிரிவு எனும் கதைக்கான இரண்டாம் பரிசு

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**டிரினிட்டி பாலம்** (Trinity Bridge) ஒரு மூவழி நடைப்பாலம். இர்வெல் ஆற்றுக்குக் குறுக்காக அமைக்கப்பட்டுள்ள இந்தப் பாலம் மான்செசுட்டரில் உள்ள இரண்டு நகரங்களையும், பெரு மான்செசுட்டரில் உள்ள சல்போர்டையும் இணைக்கிறது. எசுப்பானியக் கட்டிடக்கலைஞரான சந்தியாகோ கலத்திராவாவினால் வடிவமைக்கப்பட்ட இப்பாலம், 1995ல் கட்டிமுடிக்கப்பட்டது. கலத்திராவாவின் தொடக்ககாலப் பாலங்களில் ஒன்றான இதுவே இங்கிலாந்தில் நிறைவேற்றப்பட்ட ஒரே திட்டம் ஆகும்.

அமைப்பு
-------

நேரான வெண்ணிறக் கோடுகளாக அமைந்த இந்தப் பாலத்தின் கட்டமைப்பு சந்தியாகோ கலத்திராவாவின் வழமையான வடிவமைப்புப் பாணியில் அமைந்தது. 41 மீட்டர் உயரமான வட்டக் குறுக்குமுகம் கொண்ட தாங்கு தூண் இப்பாலத்தின் முக்கிய அம்சமாக விளங்குகிறது.

மேற்கோள்கள்
-----------

1. ↑  Hands and Parker (2000). *Manchester*. ellipsis. பன்னாட்டுத் தரப்புத்தக எண்:1-899858-77-6. .

படங்கள்
-------

* டிரினிட்டிப் பாலத்தின் அமைப்பைக் காட்டும் விரிவான படம்.டிரினிட்டிப் பாலத்தின் அமைப்பைக் காட்டும் விரிவான படம்.
* டிரினிட்டிப் பாலத்தைக் குறுக்கே பார்க்கும் தோற்றம்.டிரினிட்டிப் பாலத்தைக் குறுக்கே பார்க்கும் தோற்றம்.
* இரவில் டிரினிட்டிப் பாலம்.இரவில் டிரினிட்டிப் பாலம்.
**தங்க மனசுக்காரன்** (Thanga manasukkaaran) 1992 ஆம் ஆண்டு முரளி மற்றும் சிவரஞ்சனி நடிப்பில், இளையராஜா இசையில், ராஜவர்மன் இயக்கத்தில், ஆர். தனபாலன் தயாரிப்பில் வெளியான தமிழ்த் திரைப்படம் ஆகும்.

கதைச் சுருக்கம்
---------------

பாடாகரான முருகேஷ் என்கிற முருகன் (முரளி) தன் இசைக்குழுவுடன் ஒரு கிராமத்திற்கு வருகிறான். அந்தக் கிராமத்தைச் சேர்ந்த செல்லக்கிளி (சிவரஞ்சனி) பல வருடங்களுக்கு முன் சிறுவயதில் காணாமல்போன தன் காதலன் முருகனுக்காகக் காத்திருக்கிறாள். அவளது உறவினரான துரைப்பாண்டி (ஜி. எம். சுந்தர்) அவளைத் திருமணம் செய்ய விரும்புகிறான். செல்லக்கிளி யாருக்காக காத்திருக்கிறாளோ தொலைந்துபோன அவளின் காதலன் தான்தான் என்று அவளுக்குப் புரியவைக்கிறான் முருகேஷ். மேலும் தான் ஊரைவிட்டுச் சென்றதற்கானக் காரணத்தையும் அவளிடம் கூறுகிறான்.

கடந்தகால கதை: செல்லக்கிளியின் தந்தை (விஜயகுமார்) அவளை ஆதரவற்ற அனாதையாக இருந்தாலும் நல்லவனான முருகனுக்குத் திருமணம் செய்ய விரும்புகிறார். செல்லக்கிளியின் அத்தை யசோதை (சி. ஆர். சரஸ்வதி) தன் மகன் துரைப்பாண்டிக்கு செல்லக்கிளியைத் திருமணம் செய்ய விரும்புகிறாள். எனவே சிறுவயதிலேயே முருகனை மிரட்டி ஊரைவிட்டுத் துரத்துகிறாள். ஊரை விட்டு போன முருகன் பாடகனாகிறான். தன் காதலி செல்லக்கிளியை மறக்க முடியாததால் அவளைத் தேடிவருகிறான்.

முருகன் திரும்பிவந்ததை அறியும் துரைப்பாண்டி மற்றும் யசோதை இருவரும் செல்லக்கிளியின் தந்தையிடம் முருகன் யார் என்பதை மறைத்து, எங்கிருந்தோ வந்த அவனை செல்லக்கிளி காதலிக்கிறாள் என்று பொய்யுரைக்கின்றனர். இதையறிந்த அவள் தந்தை முருகனைப் பற்றிய உண்மையறியாமல் அவர்கள் காதலை எதிர்க்கிறார். இறுதியில் முருகேஷ் - செல்லக்கிளி திருமணம் நடந்ததா? என்பதே முடிவு.

நடிகர்கள்
---------

* முரளி - முருகேஷ் என்ற முருகன்
* சிவரஞ்சனி - செல்லக்கிளி
* விஜயகுமார் - செல்லக்கிளியின் தந்தை
* கவுண்டமணி
* செந்தில் - சுண்டல்
* சி. ஆர். சரஸ்வதி - யசோதை
* எம். என். நம்பியார் - சதா சுவாமி
* எஸ். என். லட்சுமி - செல்லக்கிளியின் பாட்டி
* பயில்வான் ரங்கநாதன்
* ஷர்மிலி - மூக்கம்மா
* ரமேஷ்குமார்
* ரஞ்சித்
* குள்ளமணி
* சகாதேவன்
* மகாதேவன்

இசை
---

படத்தின் இசையமைப்பாளர் இளையராஜா. பாடலாசிரியர்கள் கங்கைஅமரன், காமகோடியன் மற்றும் பிறைசூடன்.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | மணிக்குயில் இசைக்குதடி | மனோ | 5:04 |
| 2 | மணிக்குயில் | சசிரேகா, மின்மினி | 3:15 |
| 3 | மானே மயங்குவதேனோ | மனோ | 5:03 |
| 4 | பாட்டுக்குள்ளே பாட்டிருக்கு | மனோ, எஸ். ஜானகி | 4:55 |
| 5 | பூத்தது பூந்தோப்பு | மனோ, எஸ். ஜானகி | 4:49 |
| 6 | உடுக்கை சத்தம் | மனோ | 5:51 |

மேற்கோள்கள்
-----------

1. ↑  "தங்கமனசுக்காரன்".
2. ↑  "நடிகர் முரளி". .
3. ↑  "நடிகர் முரளி". Archived from the original on 2010-09-10. .
4. ↑  "பாடல்கள்". 2014-03-01 அன்று மூலம் பரணிடப்பட்டது. 2019-02-24 அன்று பார்க்கப்பட்டது.
5. ↑  "பாடல்கள்".